21.12.2022.
HR
Službeni list Europske unije
L 327/5
(24)
Za jednokratne potpore koje su obuhvaćene ovom Uredbom i dodjeljuju se korisniku koji je veliko poduzeće, država članica trebala bi ispuniti uvjete za učinak poticaja primjenjive na MSP-ove te osigurati da korisnik u internom dokumentu sastavi analizu održivosti projekta ili djelatnosti kojima je dodijeljena potpora s potporom i bez nje.
Država članica trebala bi provjeriti potvrđuje li se tim internim dokumentom znatno povećanje opsega projekta ili djelatnosti, znatno povećanje ukupnog iznosa koji će korisnik potrošiti za projekt ili djelatnost kojima je dodijeljena potpora ili znatno povećanje brzine dovršetka dotičnog projekta ili djelatnosti.
Osim toga, učinak poticaja trebalo bi biti moguće utvrditi na temelju činjenice da se bez potpore projekt ulaganja ili djelatnost ne bi proveli na isti način na dotičnom ruralnom području.
(25)
Na automatske programe potpora u obliku poreznih pogodnosti i dalje bi se trebao primjenjivati poseban uvjet povezan s učinkom poticaja jer se potpore koje proizlaze iz takvih programa potpora dodjeljuju automatski.
Taj posebni uvjet znači da bi ti programi potpora trebali biti doneseni prije početka djelatnosti ili rada na projektu/ djelatnosti kojima je dodijeljena potpora.
Međutim taj uvjet ne bi se smio primjenjivati na programe koji su nasljednici poreznih programa, pod uvjetom da je dotična djelatnost već bila obuhvaćena prethodnim poreznim programima u obliku poreznih pogodnosti.
Za ocjenu učinka poticaja programa potpora koji su nasljednici drugih programa ključan je trenutak kada je porezna mjera prvi put uvedena u izvornom programu.
(26)
Kad je riječ o područjima mreže Natura 2000 (9) za poljoprivredu, cilj je osigurati okolišnu učinkovitost i učinkovitost poduzetnika koji posluju u sektoru poljoprivrede.
Potpore po hektaru trebale bi biti u skladu sa zakonodavstvom Unije i nacionalnim zakonima dotičnih država članica o zaštiti okoliša, postizanju poljoprivre­ dno-okolišno-klimatskih ciljeva, uključujući stanje očuvanosti bioraznolikosti vrsta i staništa, te povećanju vrijed­ nosti javnog prostora područjâ mreže Natura 2000.
(27)
Za potpore za okrupnjavanje zemljišta, potpore za informativne aktivnosti za pružanje informacija neodređenom broju korisnika u sektorima poljoprivrede i šumarstva, promidžbene mjere u obliku publikacija s ciljem jačanja svijesti šire javnosti o poljoprivrednim proizvodima, potpore za otklanjanje štete nastale zbog nepovoljne klimatske prilike koja se može izjednačiti s prirodnom nepogodom i drugih nepovoljnih klimatskih prilika, potpore za nadoknadu troškova sprečavanja, kontrole i iskorjenjivanja bolesti životinja i organizama štetnih za bilje te gubitaka nastalih zbog tih bolesti životinja ili organizama štetnih za bilje, potpore za pokrivanje troškova uklanjanja i uništavanja uginule stoke, potpore za otklanjanje štete koju su prouzročile zaštićene životinje, potpore za nedostatke povezane s mrežom Natura 2000, potpore za istraživanje, razvoj i inovacije, potpore za otklanjanje štete nastale zbog prirodnih nepogoda, potpore za ulaganja u korist očuvanja kulturne i prirodne baštine na poljoprivrednom gospodarstvu i u šumama, potpore za obnovu štete u šumama, potpore za sudje­ lovanje poljoprivrednika u sustavima kvalitete za pamuk i prehrambene proizvode te potpore za poduzetnike koji sudjeluju u projektima CLLD-a i projektima operativne skupine EIP-a ili imaju korist od tih projekata ne bi se smio zahtijevati učinak poticaja ili bi se trebalo smatrati da on postoji ako su ispunjeni posebni uvjeti utvrđeni u ovoj Uredbi za te kategorije potpora.
(28)
Kako bi se osiguralo da su potpore razmjerne i ograničene na potrebni iznos, maksimalne iznose potpora trebalo bi, kad god je to moguće, izraziti kao intenzitete potpora u odnosu na prihvatljive troškove.
Ako se maksimalni intenzitet potpore ne može odrediti jer se ne mogu utvrditi prihvatljivi troškovi ili kako bi se predvidjeli jednostavniji instrumenti za manje iznose, trebalo bi odrediti maksimalne iznose potpora u nominalnim iznosima kako bi se osigurala razmjernost potpora.
Intenzitet potpore i maksimalne iznose potpora trebalo bi utvrditi na razini kojom se narušavanje tržišnog natjecanja u sektoru kojem se dodjeljuje potpora ograničava na najmanju moguću mjeru, a istodobno se na primjeren način nastoji ostvariti cilj olakšavanja razvoja gospodarskih djelat­ nosti korisnika u sektoru poljoprivrede, ruralnim područjima ili sektoru šumarstva.
Radi usklađenosti s interven­ cijama u području ruralnog razvoja koje financira Unija, gornje granice trebale bi biti usklađene s gornjim granicama utvrđenima u Uredbi (EU) 2021/2115 u mjeri u kojoj je to u skladu s načelima o državnim potporama koja proizlaze iz primjene članka 107. stavka 3. točke (c) Ugovora.
(29)
U izračun intenziteta potpore trebalo bi uključiti samo prihvatljive troškove.
Ovom Uredbom ne bi se smjele izuzeti potpore koje zbog uključivanja neprihvatljivih troškova premašuju relevantni intenzitet potpore.
Utvr­ đivanje prihvatljivih troškova trebalo bi biti popraćeno jasnim, konkretnim i ažuriranim pisanim dokazima.
(9) Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (SL L 206, 22.7.1992., str. 7.).